Ét ord som kan beskrive Telenor Erhverv kort er AMATØR!

På erhvervs delen har jeg aldrig mødt en så ringe virksomhed. 
Det hele starter den 16. november 2012(bemærk 2012), da vores virksomhed får EAN nr. Vi fremsender mail med ændring til fakturaring og dette bekræftes med det samme af en servicekonsulent MK
Super, så skulle den være i orden. Men nej så nemt skulle det ikke være med Telenor.
10. december 2012(bemærk 2012) bliver vores internet lukket pga. manglende betaling. (vi har IKKE modtaget nogen faktura via EAN nr. som aftalt ej heller pr. post. Det gør vi selvfølgelig Telenor opmærksom på med det samme. A. Johansen som er teknisk supporter bekræfter modtagelse af mail og en anden teknisk supporter Allan Larsen undersøger sagen. Nettet kommer til at køre igen men igen i 8. januar 2013 (bemærk 2013)er den gal. INTET INTERNET. Jeg kontakter Jonas Sørensen
som servicekonsulent fra Flexforce i Customer Relations på mail. Jeg får så svar tilbage at han ikke er hos Telenor mere.
17. januar beklager servicekonsulent P. Thomsen at fejlen overhovedet er opstået men retter fejlen i Telenors interne system.
Den 30 januar 2013(bemærk 2013) bliver vi kontaktet af Anette Stegger(som nok er den eneste medarbejder vi har haft held med) at der er sket endnu en fejl og derfor er vores net blevet lukket igen igen igen osv.
Den 27. februar 2013 (bemærk 2013)er der så igen intet internet da der er sket en fejl i deres IT. Vi kontakter Anette Stegger igen, da hun er den eneste der åbenbart kan gøre noget med problemet med det samme. Hun beklager at Telenor igen har lavet fejl og retter fejlen.
Men desværre står vi igen med 3 medarbejdere som ikke har noget internet den 4. marts 2013(bemærk 2013).
13. maj 2013 (bemærk 2013) er der intet internet og vi tager igen direkte kontakt til Anette Stegger. Hun retter fejlen med det samme og alting er godt. Denne dato får Anette af vide at Telenor skal være glade for en medarbejder som hende, da hun er den eneste grund til at vi bliver hængende. Nu skal lige siges at dialogen hele vejen har været kørt i et fornuftigt stemmeleje, hvilket nok kan komme bag på de fleste telesælgere.
Men festen stopper desværre ikke. 6. marts 2014 er den så gal igen. Efter flere dagen uden internet tages der endnu en gang kontakt til Telenor. Her får vi så fat i en Team Leader som overtager sagen. Det aftales af der fremsendes et gavekort som et lille plaster på såret, efter at det har kostet os omkring 20.000 kr at ikke have noget internet denne gang. Gavekortet kommer dog aldrig og vi rykker for det i marts, april og maj med hele 5 henvendelser. 9. maj er der hul igennem og der bliver lovet at gavekortet vil blive sendt personligt. Men det er stadigvæk ikke modtaget. I dag d. 2. juni 2014 er nettet igen væk igen. Vi bruger 57 minutter på at fortælle hele historien til først en Telenor medarbejder og derefter en anden. I deres system ligger der nu en difference på 840,- kr. og den gør at nettet er blevet lukket. En difference som skulle være slettet sammen med div. åbnings- og rykkergebyr. Men nej heller ikke denne gang er det udført som aftalt.
Men de 2 Telenor-medarbejdere kan ikke genåbne vores internet da de ikke kan få fat på en Team-leader som vi talte med i marts 2014. Det vil sige at vi for 2. dag i træk skal miste 15.-20.000 k. pr. dag. Endelig sker der noget her til aften kl 17.45, da vi bliver ringet op af team-leaderen at nu vil der ske noget og nettet skulle gerne være oppe og køre igen om 30 minutter. Vi har bedt medarbejderen om at fortælle os hvordan Telenor vil erstatte 120-130-000 kr. i tab på vores side efter mere end 2 år kamp med ringe service. Det ser vi nu frem til at få svar på. Hvis jeg var CEO hos Telenor, så ville jeg nok kigge dybt ind i min virksomhed og des IT-system og finde fejlen og lave om på måden man behandler virksomheder som er afhængig af teleselskabernes service og internet. Havde vi givet vores kunder denne service, så tror jeg ikke at vi ville have én eneste kunde. Lidt at tænke over CEO!
Men ellers flinke medarbejdere som så desværre bare ikke kan "bryde" Telenors interne politik mht. service og indsigt i erhvervs kundernes akutte behov for genåbning af internet. 
Men som sagt er jeg da spændt på at se hvad Telenor kommer med som udspil på tabet.